## FGV oferix 68 llocs de treball per als servicis de conducció i circulació en Metrovalencia i TRAM d’Alacant

*** Esta convocatòria també comprén la confecció de borses d’ocupació temporal
* El termini d’inscripció conclou el pròxim 22 de desembre i es pot realitzar de manera telemàtica en la pàgina web d’FGV, en l’apartat Treballa en FGV**

Ferrocarrils de la Generalitat València (FGV) ha obert la convocatòria pública pel sistema de concurs oposició per a la cobertura de 68 llocs de treball dels servicis de conducció i circulació en Metrovalencia i TRAM d’Alacant.

Esta convocatòria correspon a les ofertes d’ocupació pública dels anys 2023 i 2024 i també comprén la confecció de borses d’ocupació temporal.

D’esta oferta, 32 places corresponen a maquinistes de València; 17 a maquinistes d’Alacant; 6 per a cap de Circulació de València; 7 per a cap de Circulació d’Alacant, i 6 per a reguladors del Lloc de Comandament de València.

Les persones interessades a optar a una d’estes places poden omplir la seua inscripció de manera telemàtica en la pàgina d’FGV (www.fgv.es), en l’apartat Treballa en FGV, fins al pròxim 22 de desembre, a les 11:59 hores.

Les persones que superen el procés selectiu regulat ací i no obtinguen plaça quedaran integrades en les borses d’ocupació temporal.

En este procés selectiu es prevoran les mesures d’adaptació i accessibilitat necessàries perquè les persones amb diversitat funcional puguen realitzar les proves que s’establisquen en condicions concordes amb la seua situació i en termes d’igualtat amb la resta de persones aspirants.

Al seu torn, es prendran les mesures necessàries per a fer efectiva la igualtat entre dones i hòmens, de conformitat amb les previsions de la Llei orgànica 3/2007, de 22 de març, per a la igualtat efectiva de dones i hòmens.

La descripció funcional dels llocs està regulada normativament en FGV i arreplega els trets fonamentals, no esgota les funcions i comprén, en general, les que corresponen als coneixements que els caracteritzen.

Fecha: 14/12/2025